Боян Бойчев
Катехизис

chitanka.info

Обичам те.

Всичко останало е суета.

Останалото няма значение.

В кръговрата на всички сезони

Обичам те без ограничения.

Обичам те.

Обичам те без разстояния,

Без граници, без време,

Обичам те с онази неповторима

Единственост във Вселената.

Обичам те.

Обичам очите ти, лицето ти,

Обичам гласа ти,

Обичам усмивката ти, ръцете ти,

Обичам твойта походка,

Обичам те.

Обичам те, когато те виждам

И когато те мисля,

Обичам те весела и тъжна,

Слънчева и замислена,

Обичам те.

Обичам те, когато си тук

И когато те няма,

И тогава те разбирам —

Светът без теб е измама.

Обичам те.

Обичам те, когато работя

И когато почивам,

Когато във всеки миг

Тебе откривам.

Обичам те.

Извън егоизма на битието,

Извън фалшивите рамки,

Обичам те във всичко, което е

Вечността на пространството.

Обичам те.

Обичам те сладко, обичам те нежно,

Обичам те пламенно, страстно,

Егоистично, нахално дори,

Обичам те свободно и властно,

Обичам те.

Обичам те в думите и без думи,

Обичам твоето име,

Обичам теб, защото си ти

И защото те има.

Обичам те…

8.03.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.